Supersuositun Elokuvan tarina -dokumenttisarjan luoja Mark Cousins saapuu DocPointin vieraaksi tammikuussa. BAFTA-palkittu dokumentaristi, kriitikko ja kirjoittaja esiintyy Masterclass-tilaisuudessa keskiviikkona 31.1. Savoy-teatterissa. Lisäksi Cousinsin uralta on valikoitu kolme elokuvaa festivaalin ohjelmistoon. Ydinvoiman historiaan keskittyvä Atomic: Living in Dread and Promise (2015) ja fasismin syntyä ja tuhoa 30-luvun Italiassa tarkasteleva The March on Rome (2022) resonoivat pelottavankin voimakkaasti ajassamme. A Story of Children and Film (2013) taas on ajaton kertomus siitä, kuinka elokuvissa on kuvattu lapsuutta eri aikakausina. Masterclass-tilaisuuden liput (20 €) ovat myynnissä nyt! Lisäksi myynnissä on lippupaketti (40 €), joka sisältää pääsyn Masterclass-tilaisuuteen sekä kaikkiin Cousinsin elokuvien näytöksiin festivaalin aikana. Elokuvanäytösten yksittäisliput tulevat myyntiin 11. tammikuuta, jolloin festivaalin koko ohjelmisto julkistetaan.
Masterclass: Mark Cousins – DocPoint – Helsingin dokumenttielokuvafestivaali
Supersuositun Elokuvan tarina -dokumenttisarjan luoja Mark Cousins saapuu DocPointin vieraaksi tammikuussa. BAFTA-palkittu dokumentaristi, kriitikko ja kirjoittaja esiintyy Masterclass-tilaisuudessa keskiviikkona 31.1. Savoy-teatterissa. Lisäksi Cousinsin uralta on valikoitu kolme elokuvaa festivaalin ohjelmistoon.